
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 186
                                                              din 22 august 2023
privind aprobarea participării în cadrul proiectului ”Digitalizarea Spitalului Municipal Sighișoara”

și a cheltuielilor legate de proiect

Consiliul Local al Municipiului Sighișoara, întrunit în ședință extraordinară, 

Luând act de proiectul de hotărâre, înregistrat cu nr. 28.180/21.08.2023 și la Consiliul Local Sighișoara cu nr. 28.202/21.08.2023, de referatul de aprobare, înregistrat cu nr. 28.179/21.08.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de prevederile Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific privind accesarea fondurilor europene nerambursabile conform  Pilonul II: Transformare Digitală, COMPONENTA: 7 - Transformare digitală, INVESTIȚIA: I3. Realizarea sistemului de eHealth și telemedicină, Investiția specifică: I3.3 - Investiții în sistemele informatice și în infrastructura digitală a unităților sanitare publice;

Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1) din Legea nr. 500/2002 privind finanţele publice, cu modificările şi completările ulterioare;

Având în vedere prevederile Legii nr. 95/2006 privind reforma în domeniul sănătăţii, republicată, cu modificările şi completările ulterioare;

Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare; 
Având în vedere Raportul de specialitate cu nr. 3.125/21.08.2023 al Spitalului Municipal Sighișoara, înregistrat la Municipiul Sighișoara cu nr. 28.164/21.08.2023, prin care se propune aprobarea participării în cadrul proiectului ”Digitalizarea Spitalului Municipal Sighișoara” și a cheltuielilor legate de proiect;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,f”, alin. (7) lit. ,,c” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă proiectul de investiții ”Digitalizarea Spitalului Municipal Sighișoara” și participarea în cadrul acestuia, proiect de investiții ce va fi depus pentru obținerea de finanțare nerambursabilă în cadrul Planului Național de Redresare și Reziliență - Investiția I3. Realizarea sistemului de eHealth și telemedicină, Investiția I3.3 Investiții în sistemele informatice și în infrastructura digitală a unităților sanitare publice.

Art. 2. Se aprobă cheltuielile legate de proiect, respectiv valoarea maximă eligibilă a proiectului: ”Digitalizarea Spitalului Municipal Sighișoara”, în sumă de 2.469.500 lei, fără T.V.A., echivalentul a 500.000 euro, fără T.V.A., calculat la cursul valutar Inforeuro aferent lunii mai 2023, unde 1 euro = 4,9390 lei, valoare stabilită în conformitate cu precizările din Ghidul Specific.

Art. 3. (1) Se aprobă finanțarea tuturor costurilor neeligibile aferente proiectului, precum și alocarea resurselor financiare necesare implementării optime ale acestuia, în condițiile rambursării ulterioare a cheltuielilor eligibile (fără T.V.A.) din P.N.R.R. și a T.V.A. aferentă cheltuielilor eligibile din bugetul de stat, din bugetul coordonatorului de reforme și/sau investiții pentru Componenta 7, în conformitate cu legislaţia în vigoare, cheltuieli care asigură implementarea proiectului.

(2) Sumele reprezentând cheltuieli conexe ce pot apărea pe durata implementării proiectului ”Digitalizarea Spitalului Municipal Sighișoara” necesare pentru implementarea proiectului în condiții optime, se vor asigura din venituri proprii ale Spitalului Municipal Sighișoara și vor fi fi angajate numai cu acordul partenerului Unitatea Administrativ - Teritorială Municipiul Sighișoara.

Art 4. Se vor asigura toate resursele financiare necesare implementării proiectului care face obiectul prezentei hotărâri.

Art 5. Se aprobă încheierea unui acord de parteneriat între Unitatea Administrativ - Teritorială Sighișoara și Spitalul Municipal Sighișoara în vederea colaborării acestora pentru depunerea și implementarea Proiectului ”Digitalizarea Spitalului Municipal Sighișoara”, potrivit Anexei nr. 1 la prezenta hotărâre.

Art. 6. Se aprobă Studiul de oportunitate, potrivit Anexei nr. 2 și Nota justificativă, potrivit Anexei nr. 3, care fac parte integrantă din prezenta hotărâre.
Art. 7. Se împuternicește doamna Tanaszi Sarolta, manager al Spitalului Municipal Sighișoara să semneze toate documentele necesare, precum și contractul de finanțare în numele Spitalului Municipal Sighișoara și al Unității Administrativ - Teritoriale Municipiul Sighișoara.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică din cadrul Municipiului Sighișoara, Managerul Spitalului Municipal Sighișoara, Unitatea de implementare a Proiectului din cadrul Spitalului Municipal Sighișoara și Biroul Financiar Contabil al Spitalului Municipal Sighișoara.

Art. 9. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcția Economică;

  3 ex. Spitalul Municipal Sighișoara. 

11 ex.  
B.A.

	2
	3

	Adoptarea hotărârii s-a făcut cu majoritate

□ simplă         □ absolută

□ calificată

	…./…./….

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


